ЕВРОПЕЙСКАТА СЕДМИЦА НА ИЗСЛЕДВАНЕТО ЗА ХИВ
За четвърта поредна година България, заедно с още 50 държави от европейския регион, се включва в инициативата „Европейска седмица за изследването за ХИВ”, която по традиция се провежда в края на месец ноември. Целта на Европейската седмица на изследването за ХИВ е да се повиши информираността на обществото по отношение на ХИВ инфекцията, да се популяризира изследването за ХИВ и да се даде възможност на всеки, който желае да узнае своя ХИВ статус.
 
РЗИ - Видин организира „Седмица на отворените врати”  – предоставя се възможност на гражданите на област Видин да проверят безплатно своя ХИВ-статус чрез провеждане изследване с бърз тест. Освен това желаещите могат да си направят безплатно и анонимно изследване за хепатит В, хепатит С и сифилис или само да бъдат консултирани от компетентен специалист по темите за ХИВ и сексуално предаваните инфекции. На посетилите РЗИ ще бъдат предоставени здравно-образователни материали по темите и презервативи.
„Седмица на отворените врати” се провежда през периода 18.11.2016г. – 25.11.2016г., в микробиологичната лаборатория на РЗИ – Видин в часовия интервал от 9 ч. до 12 ч. и от 13ч. до 15ч.
